Afrikaans | SkalkSkryf
« Donkermaan 2/5/2011
Mei 11, 2011 deur Louwie Elke ma se baba is vir haar mooi, selfs die mooiste ou dingetjie op Aarde, selfs ten spyte van en bo en behalwe.
En so word die arme kind met `n leuen die wye wêreld ingestuur, tot eendag ….
In Saterdag se Beeld skryf Liza Albrecht oor haar stelling `n tyd gelede “dat die oogmerk van Afrikaanse koerante nié hoort te wees om uitstekende Afrikaanse koerante te wees nie, maar om die beste koerante te wees wat toevallig Afrikaans is.”
Sy gaan verder en sê dat sy glo `n koerant, `n boek, `n televisie-uitsending, `n toneelstuk, `n komposisie hoort eerstens beoordeel te word op sy gehalte. Die medium, sê sy, kan tog nie die hoofkreterium wees nie.
Sy skryf: “Ek waardeer nie die musiek van Laurika Rauch of die boeke van Marlene van Niekerk ómdat dit Afrikaans is nie. Ek waardeer en benut dit omdat dit so goed is.”
So `n bek moet jêm kry! Jy word mos alig uitgeskel as volksverraaier, onpatrioties, opstêrs en wat nog as jy sê dat jy baie selde Afrikaanse boeke lees of na Afrikaanse musiek luister. Genade, mens kan ook net soveel doef, doef, doef uitstaan!
In dieselfde koerant wat Liza haar sê sê, word berig van musiekwinkels wat nou duisende Afrikaanse CD’s terug stuur na die vervaardigers omdat niemand dit wil koop nie. Sommige meen dit is die ekonomie wat koopkoors laat opdroog het. Ander glo egter dat dit eerder die swak gehalte van die musiek (en kunstenaars) is wat kopers weghou. Elkeen wat 110de by Idols gekom het loop sny nou sy eie CD omdat Ouma en Ma sê Sannie/Jannie sing tog so mooi en moes eintlik die Idols gewen het. Nou word ons toegegooi met swak musiek wat alles eenders klink.
Dito vir Afrikaanse boeke en ag fok tog vir Afrikaanse flieks!
Liza sê: “Te gereeld word middelmatigheid in die Afrikaanse leefwêreld beloon en bekroon. Bloot omdat dit Afrikaans is.”
(Sien ek dat mense by die Canes film fees begin kla dat flieks daar beloon en aangeprys word bloot omdat dit nie in Engels gedoen is nie al is die gehalte erg beroerd. Dit is dus nie `n uniek Afrikaanse probleem nie.)
En diesulke beloondes gaan heen en produseer net nog meer van dieselfde ter beskaming. Intusssen lees ek maar Ingels, kyk ek (ook maar selde) Ingelse (en selfs Japanese) TV en fliek ek ook in enige taal solank daar onderskrifte is en solank dit nie aan die “Poena is koning” soort van wanskapenheid ly nie.
Lees juis nou die ander dag Muriel Barbery se “The elegance of the hedgehog” (uitstekend vertaal uit Fraans) Wat `n ongelooflike stuk werk! Wens ek kon dit in die oorspronklike taal lees.
As `n ding goed is, dan is dit goed, maak nie saak watter kleur dit is, watter land dit in gebore is of wie die pa is nie. Dit moet met my siel praat, nie met my derms nie.
Posted in Uncategorized | Tagged afrikaans, gehalte, taal | 3 Kommentaar	3 Responses
op Mei 12, 2011 at 7:29 vm Joh
Ek stem saam – die inhoud is meer belangrik as die draer.
op Mei 12, 2011 at 7:40 vm demoerin
Dit is so absoluut waar.
Die CD ding kan ek verstaan, hel, mens kan ook net soveel Kurt CD’s hê waarop alles dieselfde klink – ek dink die enigste een wat hy nog nie gedoen het nie is In, In, In!
op Mei 12, 2011 at 8:41 vm Nadenker
“Dit moet met my siel praat, nie met my derms nie.” Ha ha! Ek stem.